CELEX: 62008CA0571
Language: el
Date: 2010-06-24 00:00:00
Title: Υπόθεση C-571/08: Απόφαση του Δικαστηρίου (τρίτο τμήμα) της 24ης Ιουνίου 2010 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Οδηγία 95/59/ΕΚ — Φόροι εκτός των φόρων κύκλου εργασιών επί της καταναλώσεως επεﾾεργασμένων καπνών — Άρθρο 9, παράγραφος 1 — Ελεύθερος καθορισμός, εκ μέρους των καπνοβιομηχάνων και των εισαγωγέων, ελάχιστων ορίων τιμών λιανικής πωλήσεως των προϊόντων τους — Εθνική ρύθμιση επιβάλλουσα ένα ελάχιστο όριο τιμής λιανικής πωλήσεως των τσιγάρων — Δικαιολογία — Προστασία της δημόσιας υγείας)

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/7
            
         Απόφαση του Δικαστηρίου (τρίτο τμήμα) της 24ης Ιουνίου 2010 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-571/08) (1)
   
   (Παράβαση κράτους μέλους - Οδηγία 95/59/ΕΚ - Φόροι εκτός των φόρων κύκλου εργασιών επί της καταναλώσεως επεξεργασμένων καπνών - Άρθρο 9, παράγραφος 1 - Ελεύθερος καθορισμός, εκ μέρους των καπνοβιομηχάνων και των εισαγωγέων, ελάχιστων ορίων τιμών λιανικής πωλήσεως των προϊόντων τους - Εθνική ρύθμιση επιβάλλουσα ένα ελάχιστο όριο τιμής λιανικής πωλήσεως των τσιγάρων - Δικαιολογία - Προστασία της δημόσιας υγείας)
   2010/C 221/11
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: W. Mölls και L. Pignataro)
   
      Καθής: Ιταλική Δημοκρατία (εκπρόσωποι: I. Bruni, στη συνέχεια, G. Palmieri καθώς και F. Arena, avvocato dello Stato)
   
      Αντικείμενο
   
   Παράβαση κράτους μέλους — Παράβαση του άρθρου 9 της οδηγίας 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των [επεξεργασμένων] καπνών (EE L 291, σ. 40) — Καθορισμός κατωτάτων ορίων τιμών — Έγκριση των τιμών
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιταλική Δημοκρατία, προβλέποντας κατώτατη τιμή πωλήσεως για τα τσιγάρα, παρέβη τις υποχρεώσεις που υπέχει από το άρθρο 9, παράγραφος 1, της οδηγίας 95/59/ΕΚ του Συμβουλίου, της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών, όπως τροποποιήθηκε με την οδηγία 2002/10/ΕΚ του Συμβουλίου, της 12ης Φεβρουαρίου 2002.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 55 της 7.3.2009.